**Greg Pankewicz** (s. 3. lokakuuta 1970 Drayton Valley, Alberta, Kanada) on kanadalainen jääkiekkovalmentaja ja entinen jääkiekkoilija. Hän pelasi Pohjois-Amerikassa ammattilaisena 18 kautta vuosina 1991–2009, mutta vain 21 ottelua NHL:ssä.

Ura
---

Pankewicz pelasi juniorina jääkiekkoa WHL:n Regina Patsissä vuosina 1989–1991. Hän siirtyi ammattilaiseksi kaudeksi 1991–1992 pelaamaan ECHL:n Knoxville Cherokeesiin. Pankewicz teki joukkueessa 59 pelissä 80 pistettä. Seuraavaksi kaudeksi hän siirtyi AHL:n New Haven Senatorsiin. Kauden päätteeksi hän solmi toukokuussa 1993 sopimuksen NHL:n Ottawa Senatorsin kanssa.

Pankewicz pelasi kaudella 1993–1994 lähinnä Ottawan farmijoukkueessa, AHL:n Prince Edward Island Senatorsissa, mutta myös kolme ottelua NHL:ssä. Seuraavalla kaudella (1994–1995) hän pelasi vain farmijoukkueessa. Pankewicz pelasi vuosina 1995–1998 kolmessa joukkueessa IHL:ssä ja AHL:ssä. Kaudella 1997–1998 hän teki IHL:ssä 42 maalia. Syyskuussa 1998 hän solmi sopimuksen NHL-seura Calgary Flamesin kanssa. Pankewicz pelasi Calgaryssä 18 ottelua ja farmijoukkueessa 30, kunnes hänet myytiin kesken kauden maaliskuussa 1999 San Jose Sharksiin. San Josessa Pankewicz pelasi vain farmijoukkueessa.

Pankewicz siirtyi kaudeksi 1999–2000 IHL:n Houston Aerosiin. Hän pelasi seurassa kaksi kautta, jonka jälkeen teki sopimuksen ECHL:n Pensacola Ice Pilotsin kanssa elokuussa 2001. Vuonna 2002 hänet valittiin kauden päätteeksi ECHL:n toiseen tähdistökentälliseen. Pensacolassa Pankewicz pelasi vuoteen 2003 asti, jonka jälkeen hän siirtyi pelaamaan CHL:n Colorado Eaglesiin. Pankewicz oli seuran kapteeni vuosina 2004–2009. Hän oli vuosina 2004, 2005, 2006 ja 2009 joukkueen eniten pisteitä tehnyt pelaaja. Hänet valittiin CHL:n parhaaksi pelaajaksi vuonna 2005. Colorado voitti CHL:n mestaruuden vuosina 2005 ja 2007. Kaudella 2006–2007 Pankewicz pelasi olkapäävamman vuoksi vain 18 ottelua runkosarjassa. Hän pelasi pudotuspeleissä samalla kaudella 25 ottelua ja hänet valittiin pudotuspelien parhaaksi pelaajaksi.

Pankewicz lopetti jääkiekkouransa kauden 2008–2009 jälkeen. Colorado Eagles nimitti hänet seuran apulaisvalmentajaksi elokuussa 2009. Lopettaessaan uransa Pankewicz oli tehnyt toiseksi eniten tehopisteitä Coloradon historiassa (304 ottelussa 207+257=464). Pankewicz on myös seuran historian jäähytilaston toinen, edellä on vain tappelija Fraser Filipic.

> »I've always been driven by the desire to be the best, and as a player, that drive led to a lot of success on the ice.»   
> (Greg Pankewicz)
> 
>

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 1989–90 | Regina Pats | WHL | 63 | 14 | 24 | 38 | 136 | 10 | 1 | 3 | 4 | 19 |  |  |  |  |  |  |
| 1990–91 | Regina Pats | WHL | 72 | 39 | 41 | 80 | 134 | 8 | 4 | 7 | 11 | 12 |  |  |  |  |  |  |
| 1991–92 | Knoxville Cherokees | ECHL | 59 | 41 | 39 | 80 | 214 |  |  |  |  |  |  |  |  |  |  |  |
| 1992–93 | New Haven Senators | AHL | 62 | 23 | 20 | 43 | 163 |  |  |  |  |  |  |  |  |  |  |  |
| 1993–94 | Ottawa Senators | NHL | 3 | 0 | 0 | 0 | 2 |  |  |  |  |  |  |  |  |  |  |  |
|  | P.E.I. Senators | AHL | 69 | 33 | 29 | 62 | 241 |  |  |  |  |  |  |  |  |  |  |  |
| 1994–95 | P.E.I. Senators | AHL | 75 | 37 | 30 | 67 | 161 | 6 | 1 | 1 | 2 | 24 |  |  |  |  |  |  |
| 1995–96 | Portland Pirates | AHL | 28 | 9 | 12 | 21 | 99 |  |  |  |  |  |  |  |  |  |  |  |
|  | Chicago Wolves | IHL | 45 | 9 | 16 | 25 | 164 | 5 | 4 | 0 | 4 | 8 |  |  |  |  |  |  |
| 1996–97 | Manitoba Moose | IHL | 79 | 32 | 34 | 66 | 222 |  |  |  |  |  |  |  |  |  |  |  |
| 1997–98 | Manitoba Moose | IHL | 76 | 42 | 34 | 76 | 246 | 3 | 0 | 0 | 0 | 6 |  |  |  |  |  |  |
| 1998–99 | Calgary Flames | NHL | 18 | 0 | 3 | 3 | 20 |  |  |  |  |  |  |  |  |  |  |  |
|  | Saint John Flames | AHL | 30 | 10 | 14 | 24 | 84 |  |  |  |  |  |  |  |  |  |  |  |
|  | Kentucky Thoroughblades | AHL | 10 | 2 | 3 | 5 | 7 | 11 | 4 | 1 | 5 | 10 |  |  |  |  |  |  |
| 1999–00 | Houston Aeros | IHL | 62 | 22 | 19 | 41 | 134 | 5 | 2 | 1 | 3 | 18 |  |  |  |  |  |  |
| 2000–01 | Houston Aeros | IHL | 74 | 22 | 24 | 46 | 231 | 7 | 1 | 1 | 2 | 10 |  |  |  |  |  |  |
| 2001–02 | Pensacola Ice Pilots | ECHL | 63 | 39 | 46 | 85 | 306 | 3 | 2 | 0 | 2 | 8 | Kakkostähdistö |  |  |  |  |  |
| 2002–03 | Pensacola Ice Pilots | ECHL | 67 | 46 | 41 | 87 | 340 | 4 | 3 | 1 | 4 | 0 |  |  |  |  |  |  |
| 2003–04 | Colorado Eagles | CHL | 59 | 46 | 49 | 95 | 142 | 4 | 4 | 1 | 5 | 10 |  |  |  |  |  |  |
|  | Wilkes-Barre/Scranton Penguins | AHL | 2 | 0 | 0 | 0 | 0 |  |  |  |  |  |  |  |  |  |  |  |
| 2004–05 | Colorado Eagles | CHL | 47 | 32 | 49 | 81 | 101 | 16 | 10 | 6 | 16 | 45 | Ykköstähdistö |  |  |  |  |  |
| 2005–06 | Colorado Eagles | CHL | 64 | 47 | 43 | 90 | 298 | 12 | 6 | 11 | 17 | 36 | Ykköstähdistö |  |  |  |  |  |
| 2006–07 | Colorado Eagles | CHL | 18 | 20 | 16 | 36 | 92 | 25 | 17 | 15 | 32 | 64 |  |  |  |  |  |  |
| 2007–08 | Colorado Eagles | CHL | 58 | 24 | 52 | 76 | 249 | 13 | 6 | 9 | 15 | 80 |  |  |  |  |  |  |
| 2008–09 | Colorado Eagles | CHL | 58 | 38 | 47 | 85 | 248 | 15 | 5 | 5 | 10 | 62 |  |  |  |  |  |  |
| 2 kautta | yhteensä | NHL | 21 | 0 | 3 | 3 | 22 |  |  |  |  |  |
| 6 kautta |  | AHL | 276 | 114 | 108 | 222 | 755 | 17 | 5 | 2 | 7 | 34 |
| 5 kautta |  | IHL | 336 | 127 | 127 | 254 | 997 | 20 | 7 | 2 | 9 | 42 |
| 6 kautta |  | CHL | 304 | 207 | 256 | 463 | 1130 | 85 | 48 | 47 | 95 | 297 |

Lähteet
-------

* Greg Pankewicz The Internet Hockey Databasessa (englanniksi)
* Greg Pankewicz Legends of Hockey -sivustolla (englanniksi)
* Colorado Eagles Captain Greg Pankewicz Retires to Take Assistant Coaching Job *mlntherawfeed.com*. mlntherawfeed.com. Viitattu 3.11.2009. (englanniksi)[vanhentunut linkki]
* CHL Legend Retires; Joins Eagles Coaching Staff *centralhockeyleague.com*. centralhockeyleague.com.  Arkistoitu 13.12.2010. Viitattu 3.11.2009. (englanniksi)

### Viitteet

1. 1 2  centralhockeyleague.com
2. ↑  Eniten tehopisteitä Colorado Eaglesissä on tehnyt Riley Nelson.

Aiheesta muualla
----------------

* Colorado Eagles star faces a DUI charge  5.12.2008. Greeley Tribune:  greeleytribune.com.  Arkistoitu 19.4.2009. Viitattu 3.11.2009. (englanniksi)